*Kivonat a Jászberény Városi Önkormányzat Képviselő-testületének 2018. május 16-án megtartott* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***147/2018. (V. 16.) határozata***

***az önkormányzati feladatellátást szolgáló fejlesztések támogatására irányuló – Sün Sámuel óvoda fejlesztését célzó – pályázat benyújtásáról, valamint a kapcsolódó saját erő biztosításáról***

1. A Jászberény Városi Önkormányzat Képviselő-testülete (a továbbiakban: Képviselő-testület) egyetért azzal, hogy a Magyarország 2018. évi központi költségvetéséről szóló 2017. évi C. törvény 3. melléklet II. fejezet 2. pont a) alpontja szerinti kötelező önkormányzati feladatellátást szolgáló intézmények fejlesztése, felújítása támogatására irányuló pályázatot nyújtson be a Sün Sámuel óvoda (5100 Jászberény, Lajosmizse u. 1.) fejlesztése céljából.

**Határidő:** folyamatos,

**Felelős:** Hegyi István, a PH Városfejlesztési Iroda vezetője

1. A Képviselő-testület kötelezettséget vállal arra, hogy – nyertes pályázat esetén – a pályázat megvalósítása érdekében összesen 13.787.184,- Ft összegű saját forrást biztosít a Jászberény Városi Önkormányzat 2018. évi költségvetési előirányzatainak megállapításáról szóló 3/2018. (II. 15.) önkormányzati rendelet (a továbbiakban: Költségvetési rendelet) 2. táblázat – Jászberény Városi Önkormányzat 2018. évi bevételei - kiadásai – 10.1. „Hosszú lejáratú hitelek, kölcsönök felvétele megjelölésű előirányzaton fejlesztési hitel emeléssel.
2. A Képviselő-testület kötelezettséget vállal arra, hogy a támogatással létrehozott ingatlanvagyont a beruházás megvalósításától számított 10 évig nem idegeníti el, kivéve, ha az elidegenítést műszaki, vagy szakmai okok teszik szükségessé és az abból származó ellenértéket Jászberény Városi Önkormányzat a támogatási cél szerinti további feladatokra fordítja.
3. A Képviselő-testület megbízza a PH Közgazdasági Iroda vezetőjét, hogy a 2. pontban foglaltakat a Költségvetési rendelet soron következő módosítása során terjessze a Képviselő-testület elé.

**Határidő:** a Költségvetési rendelet soron következő módosítása

**Felelős:** Kiss József, a PH Közgazdasági Iroda vezetője

1. A Képviselő-testület felhatalmazza Dr. Szabó Tamás polgármestert a pályázattal összefüggő valamennyi szükséges jognyilatkozat megtételére, így különösen: a kapcsolódó nyilatkozatok, szerződések és megállapodások aláírására.

**Határidő**: folyamatos

**Felelős:** Dr. Szabó Tamás polgármester (az 5. pontban foglaltak
 vonatkozásában)

Hegyi István, a PH Városfejlesztési Iroda vezetője

**Erről értesül:**

1. Jász-Nagykun-Szolnok Megyei Kormányhivatal – Szolnok,
2. PH Közgazdasági Iroda – helyben,
3. PH Számviteli Iroda – helyben,
4. PH Városfejlesztési Iroda – helyben,
5. Városfejlesztési Bizottság tagjai,
6. Valamennyi Képviselő-testületi tag,
7. Irattár.

|  |  |  |
| --- | --- | --- |
| ***Dr. Szabó Tamás sk.*** |  | ***Dr. Gottdiener Lajos sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2018. május 17.*

 *(Dr. Bessenyei Lilla)*

 *irodavezető*